**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  9 – 12 – 2024

**ΑΜΑΡΟΥΣΙΟΥ Αρ. Πρ.:** 9

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Ε. Λ. Μ. Ε. Ημαθίας**

**Κοινοποίηση: Τα μέλη του Συλλόγου μας, ΔΟΕ, Ο.Λ.Μ.Ε., Συλλόγους Εκπ/κών Π.Ε. & Ε. Λ. Μ. Ε. της χώρας**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**Καταδικάζουμε τη διαδικασία Ε.Δ.Ε. στην οποία υποβάλλονται εκπαιδευτικοί σε σχολείο της Βέροιας, έπειτα από παρέμβαση κομματικών οργάνων της ΝΔ στην Ημαθία.** Εκπαιδευτικοί σύρονται σε Ε.Δ.Ε., για την πρόσκληση σε εκδηλώσεις του σχολείου τους της Αλέιδα Γκεβάρα καθώς και του Α. Χατζηκώστα, συγγραφέα – δημοσιογράφου και μελετητή της τοπικής ιστορίας. Η παρουσία τους στη σχολική μονάδα είναι απόλυτα συμβατή με το πνεύμα εξωστρέφειας και ανοίγματος των σχολείων στην κοινωνία, ενίσχυσης του ευρύτερου μορφωτικού τους ρόλου, στοιχείο που  πρέπει να επιδιώκεται σύμφωνα και με τις  παιδαγωγικές αρχές για ένα σύγχρονο και δημοκρατικό σχολείο.

**Εντύπωση δημιουργεί η απόφαση της Διεύθυνσης Δ.Ε. Ημαθίας να εκκινήσει την διαδικασία της Ε.Δ.Ε.** ενώ είναι γνωστές οι επισκέψεις ακόμη και υποψήφιων ευρωβουλευτών ή στελεχών κομμάτων, που πραγματοποιήθηκαν κατά το παρελθόν, χωρίς καμία αντίστοιχη αντίδραση. Ηπαρέμβαση της Νομαρχιακής Επιτροπής της ΝΔ που σημειώθηκε, αποδεικνύει την προσήλωσή της στην «αξιολόγησης σχολικών μονάδων-εκπαιδευτικών», στην πολιτική αυταρχισμού, τρομοκράτησης-πειθάρχησης, τη «φάμπρικα» διώξεων που εφαρμόζεται σήμερα. Πρωτοφανές για τα πολιτικά χρονικά, τουλάχιστον μετά το 1974, η παρέμβαση του συγκεκριμένου πολιτικού χώρου στη λειτουργία σχολικής μονάδας και την υπόδειξή για το ποιους και πώς μπορούν να καλούν στις διάφορες εκδηλώσεις της. Στην προσπάθεια υπεράσπισης αυτής της πολιτικής και απόκρυψης της αντιεκπαιδευτικής πραγματικότητας που δημιουργεί, διαφεύγουν**,** όλως τυχαίως, από την προσοχή και δεν καταγγέλλονται τα πραγματικά εκπαιδευτικά προβλήματα, οι ελλείψεις σε εκπαιδευτικούς κι αίθουσες, η τραγική υποχρηματοδότηση των σχολείων της περιοχή και τόσα ακόμη!

**Δεν αποδεχόμαστε τέτοιου είδους πρακτικές και πολιτικές παρεμβάσεις στοχοποίησης και φίμωσης. Δεν αποδεχόμαστε λογικές που γυρίζουν το ρολόι της εκπαίδευσης σε σκοτεινές περιόδους, σε περιόδους αντιδημοκρατικές που η ιστορία και οι αγώνες του λαού έχουν καταδικάσει. Απαιτούμε να σταματήσει η διαδικασία της Ε.Δ.Ε. στην οποία υποβάλλονται οι συνάδελφοί μας γιατί έκαναν το εκπαιδευτικό και παιδαγωγικό τους καθήκον.**